**ΔΗΜΙΟΥΡΓΙΑ ΛΟΓΟΤΕΧΝΙΚΗΣ ΒΙΒΛΙΟΘΗΚΗΣ ΣΤΟ ΑΝΑΓΝΩΣΤΗΡΙΟ ΤΟΥ ΓΠΑ**

Η Ομάδα Εθελοντισμού του ΓΠΑ σε συνεργασία με την Βιβλιοθήκη και Κέντρο Πληροφόρησης του Γεωπονικού Πανεπιστημίου Αθηνών, προχωρά στην ίδρυση Λογοτεχνικής Βιβλιοθήκης, η οποία θα φιλοξενηθεί στο χώρο του αναγνωστηρίου, στο κτήριο της Βιβλιοθήκης.

Η συλλογή των βιβλίων θα πραγματοποιηθεί με την δωρεά ενός ή περισσότερων βιβλίων από κάθε μέλος της ακαδημαϊκής κοινότητας που το επιθυμεί. Με την προσφορά του βιβλίου ο ενδιαφερόμενος θα γίνεται αυτόματα μέλος της δανειστικής βιβλιοθήκης, θα αποκτά κάρτα μέλους και το δικαίωμα δανεισμού από αυτή.

Η ίδρυση της Λογοτεχνικής Βιβλιοθήκης γίνεται με σκοπό να δώσει στους ενδιαφερόμενους την δυνατότητα επαφής με το λογοτεχνικό βιβλίο.

Η Ομάδα Εθελοντισμού του ΓΠΑ προσκαλεί όλα τα μέλη της πανεπιστημιακής μας κοινότητας να συμμετέχουν ενεργά στην ίδρυση και τον εμπλουτισμό της Λογοτεχνικής Βιβλιοθήκης.

 «Σας περιμένουμε την **Παρασκευή 09/03/2018 στις 11:30 π.μ.** **στο χώρο του** **αναγνωστηρίου**, για την συλλογή των βιβλίων. Επιλέξτε ένα βιβλίο από η βιβλιοθήκη σας και μοιραστείτε το με φίλους, στο ΓΠΑ. Δωρίστε το στη Λογοτεχνική Βιβλιοθήκη του ΓΠΑ και γίνεται μέλος της.

 Σας περιμένουμε!»